მათი აზრით, ძლიერ შეჯახებას დაუყოვნებლივ მოჰყვება შემდეგი: აფეთქების შედეგად მოზრდილი ქვებისა და მტვრის ნარევი ჰაერში აიტყორცნება; ვარდნილი ნამსხვრევები მეტეორიტების წვიმას წარმოქმნის, ცას წითლად გაავარვარებს, ტყეებსა თუ მინდვრებს გადაბუგავს და ცოცხალ არსებებს მოსპობს; ატმოსფეროში შეჩერებული მტვერი დიდხანს შეაკავებს მზის სხივებს, რაც ტემპერატურის დაცემასა და დედამიწის დაბნელებულ ზედაპირზე ფოტოსინთეზის შეწყვეტას გამოიწვევს; ფოტოსინთეზის შეწყვეტის გამო ოკეანეებში კვების ჯაჭვი მოიშლება, შედეგად კი ზღვის ბინადართა უმრავლესობა მოისპობა.